Това е вашата конференция
и мисля, че имате правото да научите някои неща в този преходен период
за човекът, който ще се погрижи за него от ваше име.
Ще си взема един стол.
Преди две години на TED струва ми се,
стигнах до това заключение --
мисля, че съм страдал от странна заблуда.
Може би несъзнателно съм вярвал,
че съм бил нещо като бизнес герой.
Имах компания, която бях градил 15 години. Казваше се Future (бел. прев. Бъдеще).
Издателство за списания.
Стойността му на фондовата борса
възлезна на 2 млрд долара -
стойност, която почти нищо не ми говореше тогава.
Едно от последните ни списания, Business 2.0,
беше по-дебело от телефонен указател --
-- въздух под налягане.
(Смях)
-- Притежавах и 40 процента от една интернет компания,
която щеше да ми донесе допълнителни милиарди.
Всичко това се беше появило от нищото.
Преди 15 години, когато бях журналист в сферата на науката, ми се смееха,
защото исках да започна собствено компютърно списание.
15 години по-късно вече има 100 такива списания.
Имах 2,000 души персонал -- бяха шеметни времена.
Беше февруари, 2000-та година.
Тогава мислех, че кривата на моя бизнес живот
като по закона на Мур -
щеше вечно да продължи все нагоре и надясно.
Поне така трябваше да стане. Нали? Очакваше ме изненада.
Интернет компанията, ироночно наречена Snowball (бел. прев. снежна топка),
беше последната потребителска уеб компания, качена на NASDAQ,
само месец преди борсата да гръмне. Бизнесът ми потъна за 18 месеца в Ада.
Всичко, което бях построил, се срутваше пред очите ми.
Всичко щеше да пропадне
и 15 години работа щяха да отидат на вятъра.
Беше много болезнено.
Осем години се борих със зъби и нокти, за да достигна до 350 души персонал --
нещо, с което много се гордеех.
Февруари 2001-ва. За един ден съкратихме 350 души,
и преди кръвопролитията да свършат още 1,000 мои служители
загубиха работата си. Повръщаше ми се.
Гледах как личните ми активи намаляват
с около милион долара на ден, всеки ден, в продължение на 18 месеца.
И още по-лошото беше,
че самочувствието ми се изпаряваше.
На челото ми бе изписано "ЗАГУБЕНЯК".
(Смях)
Това, което най-много ме отвращава, като си спомням за онези времена,
е как по дяволите допуснах личното ми щастие
да зависи толкова много от бизнеса ми?
Е, накрая успяхме да спасим Future и Snowball,
но аз вече бях решил да се захвана нещо ново
и ето докъде стигнах.
Разказвам ви това, защото вярвам, съдейки по разговорите с вас,
че много хора в тази стая са имали своите възходи и падения
през последните две години.
Беше дълъг преходен период
и вярвам, че тази конференция може до голяма степен
да ни поведе към следващия етап, какъвто и да е той.
Темата догодина ще бъде прераждането.
На същaта TED конференция преди две години
двамата с Ричард се разбрахме за бъдещето на TED.
И горе-долу по същото време, отчасти заради това,
започнах да правя нещо, което бях оставил на заден план заради бизнеса си.
Започнах отново да чета.
И открих, че докато съм се занимавал с бизнеса,
се е случила невероятна революция в толкова много интересни сфери --
от космология, през психология, еволюционна психология, до антропология,
всичко това се беше променило.
И начинът, по който виждаме себе си като вид и като планета,
се беше променил толкова много, беше невероятно вълнуващо.
Това, което беше най-вълнуващото,
а Ричърд Вурман вероятно го е открил 20 години преди мен,
е че всички тези неща са свързани помежду си.
Навързани са. Закачат се едно за друго.
Говорим много за това
и затова реших да ви дам един пример.
Мадам де Гол, съпругата на френския президент,
веднъж била попитана: "Какво желаете най-много?"
Нейният отговор бил "пенис".
И като се замислите, това е толкова вярно.
Това, което всички желаем, е "пенис". (бел.прев. игра на думи - "happiness" с френско произношение)
Или, "щастие", както бихме го произнесли на английски.
(Смях)
Успех с тази шега в стаята за превод на японски.
(Смях)
(Ръкопляскания)
Но за нещо толкова основополагащо като щастието,
което допреди 20 години е било просто тема за дискусия
в църквата, джамията или синагогата,
се оказва днес, че има дузини въпроси в стил TED,
които са наистина интересни.
Попитайте какво предизвиква щастието по биохимичен път,
неврологично, серотонин, всичките тези неща.
Попитайте какви са психологичните причини за щастието.
Природа, родителски грижи и възпитание, текущи обстоятелства?
Научно-изследователската работа в тази посока е главозамайваща.
Разгледайте го и като проблем в програмирането, проблем на изкуствения интелект.
Защо -- трябва ли да включите един вид
заместител на щастието в компютърен мозък, за да проработи правилно?
Разгледайте го и от геополитическа гледна точка.
Защо например има един милиард души на тази планета,
които са така отчайващо бедни, че нямат никакъв шанс за щастие,
докато почти всички други хора
независимо дали имат по два долара дневно или по колкото и да е,
са почти еднакво щастливи?
Може да се разгледа и като проблем на еволюционната психология.
Дали гените ни са изобретили щастието като един трик,
за да се държим по определен начин? Както при мравките,
да ни накара да се държим така, че гените ни да се разпространяват?
Дали не сме жертви на масова заблуда?
И т.н., и т.н.
За да разбере нещо дори толкова важно за нас, колкото щастието,
човек трябва да разшири интересите си във всички тези различни посоки,
и досега не съм открил друго подходящо място за това освен TED,
където можеш да зададеш толкова много въпроси в толкова различни посоки.
И така, това е мъдростта, за която Ричърд говори:
За да разбереш нещо, е необходимо само да разбереш малките парченца от него.
По малко за всичко, което го заобикаля.
И така, постепенно, в рамките на тези три дни,
първо се опитваш да разбереш
защо слушам всичките тези несвързани приказки?
А в края на четвъртия ден,
мозъкът ти трепти, а ти се чувстваш енергичен, жив и развълнуван
и това е защото всичките тези парченца са се подредили.
Това е преживяване за целия мозък,
това е умственият еквивалент на масаж на цялото тяло.
(Смях)
На всеки умствен орган е обърнато внимание. Наистина.
Достатъчно теория, Крис. Кажи ни какво всъщност смяташ да направиш?
Добре, ще ви кажа. Ето това е моята визия за TED.
Първо: не прави нищо. Не е счупено, затова не го и поправяй.
Джеф Безос любезно ми каза,
"Крис, TED е наистина страхотна конференция.
Ще трябва доста да се постараеш да я прецакаш, че да успееш да я провалиш."
(Смях)
И така, названието на позицията ми в TED е Пазител, поради причината,
и ви обещавам тук и сега,
че ценностите, които правят TED специален няма да бъдат променяни.
Истина, любознателност, разнообразие, без продажби, без корпоративни глупости,
без угодничество, без нагласени програми.
Преследване на интересите, накъдето и да са ориентирани,
през всичките отрасли на науката, които са представени тук.
Това изобщо няма да се промени.
Второ: Ще подготвя невероятен
списък с презентатори за следващата година.
Времевата рамка, в която TED работи е просто фантастична,
за човек, който е издавал списания с ежемесечни крайни срокове.
Имам цяла година да го направя и вече,
надявам се да ви покажа след малко,
вече имаме около 25 страхотни презентатори, записани за догодина.
Получавам невероятна подкрепа от общността --
това е една страхотна общност и с нашите общи контакти
достигаме до почти всеки, който се интересуват от държавата, ако не от планетата.
Наистина.
Трето: Исками се, ако намеря начин,
мъничко да разширим практиките в TED през годината.
Един от ключовите начини, по който ще постигнем това, е чрез представяне на клуба за четене.
Книгите ме спасиха през последните две години,
и това е дар, който искам да предам нататък,
когато се запишете за TED2003, на всеки шест седмици ще получавате пакет,
с книга или две, и причината, поради която те имат общо с TED.
Може да са написани от презентатор на TED,
така че можем да поддържаме разговори през годината
и когато се съберем догодина, ще сме били на едно и също интелектуално, емоционално пътешествие.
Мисля, че ще бъде чудесно.
И на четвърто място, искам да спомена фондация Sapling,
новият собственик на TED.
Притежанието на TED от Sapling значи, че всички доходи от конференцията
ще бъдат използвани за целите на Sapling.
Което е още по-важно, според мен: идеите, които са представени и осъществени тук,
могат да бъдат използвани от фондацията, защото имаме невероятна синергия.
Само в последните няколко дни
толкова много хора говориха за неща, за които наистина ги е грижа
неща, които са много важни за тях, които могат да променят света
и идеята да съберем тези хора заедно,
някои от каузите, в които вярваме,
парите, които тази конференция може да събере и идеите,
наистина вярвам, че тази комбинация с времето ще може да промени нещата.
Много се вълнувам.
Всъщност, като цяло, май никога не съм се вълнувал толкова за нищо друго през целия си живот.
Смятам да се посветя на TED дългосрочно
и за мен ще бъде голяма чест и удоволствие,
ако се присъедините към мен в това пътешествие.